Spin doctor

Lu tèrmini Spin doctor eni na palora ngrisa ca veni a diri dutturi dû raggiru, manipulaturi d'upiniuni, eni nu cunzulenti pulìticu spertu di cumunicazziona, ca pò scrìviri discursi, èssiri manager d'elizzioni, portavuci di partiti, spertu di sunnaggi e di Exit Poll, o ca travagghia pû cuvernu; a li voti veni chiamatu macari
consigliori.
Spin eni n'effettu particulari ca si duna â badda di baseball, e stu significatu fu pigghiatu pi nnicari l'effettu particulari ca lu "consigliori" duna a li nutizzi di rènniri pùbbrichi.

Li còmpita dû spin doctor

Li còmpita dû spin doctor sù divirsificati, ma sù tutti ricunnucìbbili a na ràdica cumuni: "massaggiari lu missaggiu", stràiri lu megghiu di quarsiasi situazzioni unni s'attrova lu sò clienti, dannu ê jurnalisti e media na virsioni "cunzata" di n'eventu-nutizzia cû rolu di "cunzigghieri dâ cumunicazzioni", "capu ufficiu stampa", "portavuci", o "campaign manager".

Lu spin doctor sapi gistiri na crisi cu missaggi o tàttichi cumunicativi ad hoc, spiciarmenti ntô sitturi dâ pulìtica, nta li cunfrunti p'asèmpiu di na dicisioni mpupulari, curriggennu e smussannu quarchi pulìticu ca dici fissarìi, e dannu ê Media e pirciòni a l'upinioni pùbbrica na ntirpritazzioni cchiù bedda dî cosi ca lu sò clienti dissi pubbricamenti, pi evitàricci crìtichi, e cumunqui cummenta malèvuli 
N'àutra attività dû 'spin doctor eni furniri nutizzi "nfurmali" ê jurnalisti, facènnuli passari pi "cunfidenzi" o facènnuli filtrari comu nutizzi "anònimi". 
Àutru còmpitu dû spin doctor eni prumòviri la mmàggini di nu suggettu comu si fussi nu pruduttu, utilizzannu tèchinichi di marketing.
A li voti pô succèdiri ca unu eni custrittu a duviri "criari" n'iventu ca putissi ntirissari e cummìnciri l'upinioni pùbbrica: chissu si chiama lu news management, fussi a diri la nfurmazzioni gistuta.

Li chiffari dû spin doctor, allura, nta nu certu senzu sù affari ca vannu oltri l'affari dû tradizziunali addettu stampa e dû cunzulenti di mmàggini.

La natura di lu spin doctor

Lu spin doctor eni sinza dùbbiu nu prufissiunista, spissu cu nu currìculummi e nu bagagghiu curturali nutèvuli, solitamenti pruvinenti dî ranghi di cunzulenti di marketing.
Ô stissu tempu, propria pâ sò piculiari attività di "massaggiari" li "missaggi" o "criaturi" di cannidati litturali (a lu nternu dâ cusidditta pirsunalizzazzioni dâ cumpitizzioni litturali), a èssiri nniffirenti â viritati dî fatti, e puru èssiri n gradu di manipulari la viritati, rinnènnula attraenti a l'occhiu dû pùbbricu.

Comu a Giano Bifronti lu spin doctor havi lu dùplici rolu di prufissiunista midiaturi dâ cumunicazzioni e di "geniu dû mali", na speci di ammaistraturi di nutizzi, nu riggista di l'effetta spiciali criativu e lu tempu stissu munzignaru, sempri comunqui cuirenti cu lu propriu mpegnu lavurativu.
Lu spin doctor'' eni p'asèmpiu chiddu ca suggirisci a la stampa di nun titulari la prima pàggina "Aumentu dî tassi" ma "Riassettu fiscali".

Vuci currilati
Nfurmazzioni
Cunzulenza

 Lijamenti di fora 

Cunfissioni di nu spin doctor
Gavinu Sanna, spin doctor 
Nu travagghiu di spin doctor
Marco Vigniudelli, spin doctor
Navarro Valls: nu raffinatu spin doctor
Lu spin doctor di Cicironi
Lu cunzulenti pulìticu
Nterfirenzi tra pulìtica e cumunicazzioni

Catigurìa:Cumunicazzioni